recursal/SuperWikiNEXT-32B huggingface dataset:
**Биниши Кашмирӣ** (форсӣ: بینش کشمیری‎, ? — 1689-92) — шоири форсизабони Ҳиндустон.

Зиндагинома
-----------

Дар Кашмир касби камол ва зиндагиву эҷод кардааст. Тазкиранависон ашъори ӯро сутудаанд. Аз ӯ куллиёти ашъор (беш аз 7 ҳазор байт) ва маснавиҳо дар ҷавоби «Хамса»-и Низомӣ ба ёдгор мондаанд. Маснавии якуми ӯ «Биниши абсор» дар ҷавоби «Махзан-ул-асрор»-и Низомӣ мебошад. Дар ин маснавӣ сухан ва суханварон, табиати Ҳиндустон, махсусан шаҳри Деҳлӣ ва ободиҳои он, рӯди Ҷамна ва кӯҳсори афсонавии Кашмир тасвир шудаанд. Биниши Кашмирӣ дар ин асар аз Хусрави Деҳлавӣ низ ёд кардааст ва худро аз пайравони тариқати Чиштия медонад. «Ганҷи равон»-и Биниши Кашмирӣ дар ҷавоби «Искандарнома», «Гулдаста» бар вазни «Лайлӣ ва Маҷнун», «Шӯри хаёл» дар назираи «Хусрав ва Ширин» (тасвири ишқи ду дилдода аз Банорас), «Риштаи гавҳар» дар ҷавоби «Ҳафт пайкар» суруда шудаанд. Ба замми ин Биниши Кашмирӣ маснавие бо номи «Ҷавоҳирхона» дорад. Абёти зерин намунае аз шеъри Биниши Кашмирӣ мебошанд:

> Мо низ дар ин қофила саргарми шитобем,   
> 
> Дар зери фалак чун маҳи нав по ба рикобем.   
> 
> Аз нолаи мо соз бувад ишрати мардум,   
> 
> Дур аз ту дар ин базм ба ойини рубобем.   
> 
> Дар майкада моро ҳаваси нони касе нест,   
> 
> Чун мардуми обӣ ҳама лабташнаи обем.   
> 
> Ғафлатзада моем, ки чун махмали лола,   
> 
> Дар паҳлуи бахти сияҳи хеш бихобем.   
> 
> Аз бода надорем чу гул тоби ҷудоӣ,   
> 
> Паймонаи мо гар шиканад хонахаробем.
> 
>

Эзоҳ
----

Адабиёт
-------

* Алиев Г. Ю. Темы и сюжеты Низами в литературах народов Востока. М. 1986;
* دانشنامۀ أدب فارسی. أدب فارسی در شبه قاره (هند، پاکستان، بنگلدش) ج.۴، بخش ۱، تهران، ۱۳۷۵ هـ. ش؛
* صفا ذبیح الله. تاریخ ادبیات در ایران. ج ۵، کتاب ۲، تهران، ۱۳۸۳ هـ. ش

Сарчашма
--------

* Биниши Кашмирӣ / Ш. Муҳаммадиев // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.
**Вазиристони Шимолӣ** ( урду: شمالی وزیرستان‎ ( англ. North Waziristan Вазиристони Шимолӣ ) — як музофот дар иёлати Хайбер-Пухтунхвои Ҷумҳурии Исломии Покистон аст. Маркази маъмурӣ — шаҳри Мираншаҳ аст. Масоҳат — 11 585 км². Аҳолӣ — 361,246 нафар (1998). То 31 майи соли 2018, маъмурияти Минтақаҳои қабилавии дар сатҳи федералӣ идорашаванда буд.

Амалиёти низомӣ
---------------

Ҳазорон нафар ғайринизомиёни покистонӣ дар Вазиристони Шимолӣ дар амалиёти низомӣ алайҳи ҷангиёни Вазиристони Ҷанубӣ дар соли 2009 ҷалб шуда буданд.

29 октябри соли 2010 Вазири корҳои хориҷии Покистон Шоҳ Маҳмуд Қурешӣ изҳорот дод, ки 35,000 низомиёни Покистон омодаанд ба муқобили Толибон дар Вазиристони Шимолӣ ҳамла кунанд .

Ин изҳорот пас аз чанд рӯз пас баррасӣ гардид, ки Котиби давлатии ИМА Ҳиллари Клинтон эълом кард, ки Вашингтон ба Покистон аз рӯи лоиҳаи кумаки молиявӣ ба кишвар дар мубориза бо терроризм 2 миллиард доллар медиҳад.

Иёлоти Муттаҳида ба амалиёти рӯи заминӣ водор мекард, зеро Вазиристони Шимолӣ барои Толибон як пойгоҳи мустаҳкам аст.

17 январи соли 2011 Покистон расман ба Вашингтон эълом намуд, ки аз амалиёти низомӣ дар Вазиристони Шимолӣ даст мекашад. Ба гуфтаи Ашфақ Каёнӣ, ҳамлаи низомиён танҳо он вақт оғоз мешавад, ки худи мақомоти Покистон онро зарур шуморад. Дар ин муддат дар Вазиристони Шимолӣ аллакай 38,000 сарбози артиши Покистон ва Қӯшунҳои сарҳадбонон ҷойгир шудаанд, аммо коршиносон мегӯянд, - амалиёти пуррамиқёси низомӣ дар Вазиристони Шимолӣ як озмоиши ҷиддӣ барои онҳо мебошад

Нигаред
-------

* Вазиристон

Эзоҳ
----

1. 1 2 3 4  In Pakistan, Uncertainty Grows Over North Waziristan Operation(англ.)(пайванди дастнорас — *таърих*). 24 Декабри 2010 санҷида шуд. Баргирифта аз сарчашмаи аввал 9 апрели 2012.
2. ↑  Pakistan’s Failure to Hit Militant Sanctuary Has Plus Side for the U.S. - NYTimes.com
Ин вожа дигар маъноҳо низ дорад, Ҳокимият (мазмунҳо)-ро бубинед.
**Ҳокимияти иҷроия** — яке аз шохаҳои ҳокимияти давлатӣ мебошад, ки амалан ҳаёту фаъолияти ҳар як халқу давлатро мураттаб месозад. Ҳокимияти иҷроия дар низоми муайяни мақомоти давлатӣ таҷассум ёфта, фаъолияти созандагиву иҷроияро амалӣ менамояд. Тибқи консепсияи давлати ҳуқуқбунёд функсияи асосии ҳокимияти иҷроия - иҷрои қонунҳои қабулкардаи парлумон мебошад. Ҳокимияти иҷроия сиёсати давлатӣ ва иродаи давлатиеро, ки дар қонун инъикос гардидааст, ба таври ташкилӣ-ҳуқуқӣ дар ҳаёт татбиқ менамояд.

Дар Тоҷикистон
--------------

Ҳокимияти иҷроияро дар маҳал намояндаи Президент - Раиси вилоят, шаҳр ва ноҳия амалӣ мегардонад.
Мақомоти намояндагӣ ва иҷроияро дар воҳидҳои маъмурию марзӣ Раис сарварӣ мекунад. Раис дар назди мақомоти болоӣ ва Маҷлиси вакилони халқи дахлдор масъул аст. Мақоми худидоракунии шаҳраку деҳа ҷамоат аст.
Мақомоти намояндагӣ ва Раис дар доираи салоҳияти худ санадҳои хуқукие қабул мекунанд, ки иҷрояшон дар каламрав ҳатмист.

Нигаред низ
-----------

* Ҳокимияти давлатӣ
* Ҳокимияти иҷроияи Ҷумҳурии Тоҷикистон

Эзоҳ
----

1. ↑  Фарҳанги истилоҳоти ҳуқуқ / Зери таҳрири Маҳмудов М.А. - Душанбе: ЭР-граф, 2009. - C 510
**Роберт Уилямс Вуд** (англ. Robert Williams Wood; 2 май 1868 (1868-05-02), Конкорд — 11 августи 1955, Амитивилл, иёлати Ню-Йорк) — физикдони амрикоӣ.

Зиндагинома
-----------

Хатмкардаи Донишгоҳи Гарвард (1891). Солҳои 1901-38 профессори Донишгоҳи Ҷ. Ҳопкинс дар Балтимор. Соли 1935 президенти Ҷамъияти физикони Амрико интихоб шуд. Роберт Уилямс Вуд асосан дар соҳаи оптикаи физикавӣ таҳқиқот анҷом додааст. Роберт Уилямс Вуд резонанси оптикӣ (1902), афканиши резонанси бухори симобро дар соҳаи ултрабунафш, қутбиши афканиши резонансӣ ва вобастагии онро аз майдони магнитӣ кашф ва таҳқиқ намуд; бори аввал телескопи оинааш параболӣ, поло (филтр)-и шишагиро («шишаи Вуд»), ки танҳо нурҳои ултрабунафшро мегузаронд ва ба рӯшноии намоён ношаффоф мемонд, сохт; бори аввал тасвири Моҳро дар нурҳои ултрабунафш аккосӣ намуда, нишон дод, ки танӯраи Аристарх аз ҳама сиёҳ аст (1909); якумин шуда дар соҳаи ултрабунафш ва инфрасурхи спектр тасвирҳо гирифтааст («падар»-и ин соҳаи аккосӣ); бори аввал ҳодисаи флуорессенсияро таҳти таъсири афканиши ултрабунафш аккосӣ намудааст; фонусеро («фонуси Вуд») сохт, ки танҳо дар соҳаи ултрабунафш нурафканӣ мекард; хосияти фавкулинъикоси рустаниҳои сабзро ҳангоми аккосии инфрасурх («падидаи Вуд») ошкор сохт; панҷараи дифраксиониро такмил дод; асари оптикии дифраксияро кашф кард («аномалияи Вуд»); лапишҳои ултрасадоӣ ва таъсири онҳоро ба ҷисмҳои моеъ ва сахт таҳқиқ намуд. Роберт Уилямс Вуд узви фахрии якчанд академияи илмҳои давлатҳои ҷаҳон буд.

Ҷоизаҳо
-------

Бо медалҳои Ҷамъияти шоҳии санъат (1899), Ҷон Франклин (1907), Румфорд (1910, 1938), Ҷ. Тейлор, Ҷамъияти илмии Итолиё (1918), Фредерик Ивс (1933) ва Генри Дрэпер (1940) сарфароз гардидааст. Ба ифтихори Роберт Уилямс Вуд дар Моҳ танӯра номгузорӣ шудааст.

Осор
----

* Исследовать неизменные законы. М.1972.

Эзоҳ
----

1. 1 2  Internet Speculative Fiction Database (ингл.) — 1995.
2. 1 2  Энциклопедия Брокгауз (нем.) / Hrsg.: Bibliographisches Institut & F. A. Brockhaus, Wissen Media Verlag
3. ↑  *Brozović D. Ladan T.* Hrvatska enciklopedija (хорв.) — LZMK, 1999. — 9272 с. — ISBN 978-953-6036-31-8

Адабиёт
-------

* Вильям Сибрук. Роберт Вильямс Вуд. Л. 1946.

Сарчашма
--------

* Вуд Роберт Вилямс // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.
**Ҳомидҷон Обидович Орифов** – олим, номзади илмҳои геология (1990). Узви вобастаи Академияи муҳандисии Тоҷикистон (аз соли 1988), котитиби Кумтаи миллии Комиссияи байналмилалии Олмон оид ба сарбандҳои Тоҷикистон – Taj COLD (аз с. 2005).

Зиндагинома
-----------

Ҳомидҷон Обидович Орифов факултети геофизикаи Институти маъданшиносии Ленинград (ҳоло Санкт-Петербург (ФР)-ро хатм кардааст (1971). Корманди Институти сохтмони ба зилзила тобовар ва зилзилашиносии Академияи илмҳои Тоҷикистон (1971-1975), мудир (1975-2000), сардори шуъбаи озмоишгоҳи тадқиқотии комплексии геофизика ва кофтукови Шуъбаи тадқиқоти илмии энергетикаи Тоҷикистон Академияи илмҳои Тоҷикистон (2000-2009). Ҷонишини директор оид ба корҳои илмии тароҳии пажӯҳишгоҳи "Нурофар" (2009), сардори шуъбаи захираҳои сӯзишворӣ ва радиоактивии Саридораи геологияи назди Ҳукумати Ҷумҳурии Тоҷикистон (2009-2010). Аз соли 2010 сардори Ширкати саҳҳомии кушодаи Холдингии «Барқи Тоҷик" буд. Муаллифи зиёда аз 100 асару мақолаҳои илмӣ доир ба зилзилашиносӣ, сохтмони сарбандҳои нерӯгоҳҳои барқии оби Тоҷикистон.

Эзоҳ
----

1. ↑  Аслҳо ва наслҳо. – Душанбе, 2013, – с. 100.
**Вазар**, **Вадор** — рустое дар шимоли Суғд, ки ҳам­сарҳадди деҳаи Кабузанҷкас буд. Истахрӣ В.-ро аз деҳка­даҳои Кабузанҷкас мешуморад. В. ба қавли Ҷайҳонӣ, дар дуфарсангии Самарқанд ҷойгир буд. В. асосан, мас кани қабилаҳои араби Бакр ибни Воил маҳсуб мешуд, ки эшон ба номи «Сабоия» маъруф гардида буданд. Ба андешаи Бартолд қабилаи мазкур барои он унвони Сабоия гирифта буд, ки шахсе аз Самарқанд бо номи Абду­музоҳим Сабоъ (фавт 882) дар В. масҷиди ҷомее бунёд карда буд. Заминҳои В. лалмӣ буда, дар он кишт­зорҳои бисёр вуҷуд доштанд. Ҳунармандони В. порчаҳои матоъи нафис мебофтанд, ки ҳатто дар Ироқ низ шуҳрати зиёд доштанд.

Эзоҳ
----

Адабиёт
-------

* Бартольд В. В. Сочинения. Т. 1. М. 1963;
* Абдуллоев С. Ҷуғрофиёи таърихии давлати Сомониён. Хуҷанд, 2001;
* Абдуллоев С. Фарҳанги Сомониён. М. 2001;
* Донишномаи Сомониён. Ҷ. 1. Хуҷанд, 2008.

Сарчашма
--------

* Вазар / А. Ҳасанов // Боз — Вичкут. — Д. : СИЭМТ, 2014. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 3). — ISBN 978-99947-33-46-0.
**Куҳнасарбоз** (форсӣ: کهنه‌سرباز‎), **ветеран** (лот. veteranus, аз vetus, veteris — «*пир, кордида, санҷидашуда*»), **собиқадор** — ҷанговари куҳансоли хидматро адокарда ё сарбози ҷангозмудаи солхӯрда. Дар умури лашкардории Юнон ва Руми Бостон, маъмулан, ветеранҳои аз хидмат озодшударо дар шаҳристону қалъаҳои истеҳкомии кишварҳои фатҳшуда ҷой медоданд.

Масалан, Искандари Мақдунӣ ветеранҳоро дар Искандарияи Ақсо, Искандарияи Мароға ва Искандарияи Ҳинд сокин намуда, барояшон подош ва имтиёзи хосса медод. Ветеранҳо баъди адои хидмат бо замин, хона ва миқдоре пул таъмин гардида, аз супурдани андоз озод мешуданд. Илова бар ин, ветеранҳои кирояи аҷнабиён соҳиби ҳуқуқи шаҳрвандӣ ва дорои имтиёзҳои баробар бо сокинони комилҳуқуқи Юнону Рум мегаштанд. Дар артиши аҳди Ҳахоманишиён ва Сосониён сарбозони собиқадор ё худ ветеранҳоро барои бехатарии сарҳад бештар дар минтақаҳои марзӣ сокин менамуданд, ки ба нигоҳубин ва таъминоти онҳо марзбон машғул мешуд. Аз рӯи маълумоти солномаҳо ва маъхазҳои бостонӣ, сарбозони собиқадор баъди раҳоӣ аз хидмати низомӣ бо подоши муносиб (пули нақд), замин, хона ва ғ. таъмин шуда, аз супурдани андоз озод мешуданд. Онҳо ҳамчунин ҳуқуқи ба ворисон мерос гузоштани замин ва сармояи худро доштанд. Дар дарбори Сомониён ба сипоҳиёни собиқадор ва низомиёни соҳибхидмат ба сифати маош ё нафақа замини *иқтоъ* дода мешуд. Дар давраи Салҷуқиён ва хонадони муғулон низ додани заминҳои иқтоъ ба сарбозони собиқадор афзоиш ёфта, онҳо соҳиби ҳуқуқ ва имтиёзҳои бузург мешуданд. Дар аҳди шӯравӣ низ ҷанговарони куҳансол ва ширкаткунандагони ҷангро В. меномиданд, ки онҳо аз имтиёзҳои иҷтимоӣ, хидматрасонӣ ва нафақа бархурдор буданд.

Ветеран дар замони ҳозир
------------------------

Шахсе, ки дар соҳае муддати дароз хидмат карда, ба нафақа баромадааст, одатан, дар замони шӯравӣ онҳоро бо номҳои ветерани меҳнат, ветерани истеҳсолот, ветерани илм, ветерани матбуот ва ғайра ном мебурданд. Дар ИҶШС аз соли 1974 медали «Ветерани меҳнат» таъсис дода шуда буд, ки ветеранҳои фаъол бо он сарфароз гардонида мешуданд.

Медали «Ветерани меҳнат».

Эзоҳ
----

1. ↑  *Sputnik.* Собиқадорони ҶБВ дар Тоҷикистон соҳиби кадом имтиёзҳоянд?(тоҷ.). *Sputnik Tajik*. 10 сентябри 2019 санҷида шуд.

Адабиёт
-------

* Ветеран / Б. Абдураҳмонов // Боз — Вичкут. — Д. : СИЭМТ, 2014. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 3). — ISBN 978-99947-33-46-0.


|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Большая датская
* Большая норвежская
* Большая советская (1 изд.)

 |
| Дар феҳристҳои китобшинохтӣ | 
* BNE: XX543043
* J9U: 987007536676405171
* LCCN: sh85142973
* NKC: ph127215, ph427568

 |
**Марминҷон**, мармиҷон (лот. Rubus) — буттаест хазонрез, баъзан ҳамешасабз.

Тавсифоти ботаникӣ
------------------

Марминҷон пояю шохи серхор, барги сербаргчаи мураккаб, себарга ё панҷашакли думчааш дароз, гули дуҷинса, баъзан якҷинсаи сафед, сурх, гулобӣ ва «ғуҷуммева» дорад.

Паҳншавӣ
--------

Дар Тоҷикистон 2 намуди худрӯйи он (Rubus caesius, R. turkestanica) месабзад. Асосан аз доманаи кӯҳ то баландкӯҳҳо, дар соҳили дарё, канал, чашмасор, замини партов, боғу киштзор ва ғайра (дар баландии 600 – 3000 м аз сатҳи баҳр) мерӯяд.

Хосияти шифоӣ
-------------

Марминҷон чун мева ва дорувор ҳанӯз дар садаи I то милод маълум буд. Бо мақсади табобат мева, барг ва решаи марминҷон кор фармуда мешавад. Меваи онро баъди пухта расидан, баргашро дар вақти гулшукуфт ва решаашро тирамоҳ меғундоранд. Аз меваи он нӯшокиҳои гуногун (май, компот ва ғайра), мураббо, ҷем, мармелад ва ғайра тайёр мекунанд; барои тархӯрӣ низ истифода мешавад. Дар тибби халқӣ меваи онро давои иллати узвҳои ҳозима, илтиҳоби шуш ва давои хунбанд медонанд. Барги марминҷонро бихоянд решҳои милки дандон, сустии милк, пухтан ва бадбӯии даҳан ва ҷароҳатҳои нави онро шифо мебахшад. Хоидани меваи пухтаи он низ чунин таъсир дорад. Оби барг ва пояи тару тозаи онро бо андак шилми бодом даромехта биёшоманд, меъдаро қувват мебахшад, қай кардани хунро манъ мекунад, исҳолро мебандад. Решаашро кӯфта чун талқон бо об бихӯранд, санги гурдаро майда карда мерезонад. Бо ин мақсад як қошуқ (10 – 20 г) барги хушк ё решаи майдакардаи онро ба як истакон (200 г) оби гарм андохта, дар оташи паст 15 – 30 дақиқа меҷӯшонанд; рӯзе 3 – 4 маротиба 1 – 2 чумчагӣ пеш аз хӯрок ошомидан лозиМарминҷон Оби меваи марминҷонро дар офтоб ғафс гардонида бимоланд, решҳои тарро хушк мекунад, равон шудани римро бозмедорад. Табибони халқӣ марминҷончойро барои табобати гастрит, реши меъда ва рӯдаи дувоздаҳангушта, энтероколити музмин, бемориҳои ҷигар, холесистит, систит, пиелит, грипп, ангина, пневмония, стоматит, домана ва ғайра тавсия медиҳанд. Истеъмоли он хоса барои кӯдакон нафъи бисёр дорад. Дар тибби муосир меваи хушки марминҷон ҳамчун давои арақрон, тақвиятбахши кори рӯдаҳо ва исҳоловар тавсия мешавад.

Эзоҳ
----

Адабиёт
-------

* Ковалёва Н. Г. Лечение растениями, М. 1972;
* Турова А. Д. Лекарственные растения СССР и их применение, марминҷон, 1974;
* Гаммерман А. Ф. Гром И. И. Дикорастущие лекарственные растения СССР, М. 1976;
* Ходжиматов М. Дикорастущие лекарственные растения Таджикистана, Д. 1989;
* Нуралиев Ю. Лекарственные растения, Д. 1988;
* Зоҳидов Ҳ. Канзи шифо, Д. 1998.
**Ма́рри (Мюрре́й) Гелл-Ма́н** (*Гелман*, англ. Murray Gell-Mann; 15 сентябри 1929, Ню-Йорк, ИМА — 24 майи 2019, Санта-Фе, иёлати Ню-Мексико, ИМА) — физикдони амрикоӣ, узви Академияи миллии илмҳои ИМА (1960).

Зандагинома
-----------

Хатмкардаи Донишгоҳи Йел (соли 1948) ва Институти Массачусетс (1951). Солҳои 1952-54 дар донишгоҳҳои Чикаго ва аз соли 1954 дар Институти технологии Калифорния таҳсил кардааст. Аз соли 1956 профессор Институти техникии Калифорния. Ҳоло Марри Гелл-Ман (2015) профессор фахрии физикаи назариявӣ дар Донишгоҳи Калтех (Калифорния), ҳамзамон профессор факултаи физикаи назариявӣ ва астрономияи Донишгоҳи Ню-Мексико дар Албукерке мебошад. Корҳои таҳқиқотии Марри Гелл-Ман, асосан, ба назарияи квантии майдон, физикаи ҳаста, физикаи зарраҳои бунёдӣ (мутаносибии таъсири мутақобилаи заиф ва пуриқтидор, таносубҳои дисперсионӣ) бахшида шудаанд. Марри Гелл-Ман дар синни 23-солагӣ дар соҳаи физикаи зарраҳои бунёдӣ инқилобе кард. Ӯ дар бораи аҷобату малоҳати зарраҳои бунёдӣ нахустин бор мақолаашро нашр кард. Ҳамчунин қонуни бақои нигаҳдории аҷобат (новобаста ба К. Нишиҷима) (формулаи Гелл-Манн-Нишиҷима) ва формализми изоспинро исбот намуд.

Дар доираи назарияи таснифотии худ зарраҳои нав: сигма-сифр-ҳиперон ва кси-сифр-ҳиперонро пешгӯӣ кард. Соли 1953 якҷо бо М. Голдбергер мафҳуми назарияи зоҳирии пароканиш ва усули таносубҳои дисперсионӣ ва назарияи квантии майдонро пешниҳод кард. Марри Гелл-Ман якҷо бо Р. Фейман (новобаста ба Р. Маршак ва Э. Сударшан) назарияи таъсироти мутақобилаи сустро таҳия карда буд (1958). Марри Гелл-Ман зарраи нави бунёдӣ — омега-минус-ҳиперон ва хосиятҳои онро пешгӯӣ намуда, усули алгебравии ҷараёнҳоро пешниҳод кард (1962), муаллифи фарзияи кваркҳо буд. Новобаста ба дигарон фарзияи глюонҳоро пешниҳод намуд (1973). Марри Гелл-Ман барои кашфиётҳои вобаста ба таснифоти зарраҳои бунёдӣ ва таъсироти мутақобилаи онҳо сазовори ҷоизаи Нобел гардид (1969). Бо мукофоти Хейнеман, медалҳои Э. Лоуренс (1966), Б. Франклин (1967) ва ғ. сарфароз гардидааст.

Эзоҳ
----

1. ↑  Гелл-Ман Марри // Большая советская энциклопедия (рус.): [в 30 т.] / под ред. А. М. Прохоров — 3-е изд. — М.: Советская энциклопедия, 1969.
2. 1 2  Музей Соломона Гуггенхайма — 1937.
3. ↑  Энциклопедия Брокгауз (нем.) / Hrsg.: Bibliographisches Institut & F. A. Brockhaus, Wissen Media Verlag
4. ↑
5. ↑  Murray Gell-Mann, Who Peered at Particles and Saw the Universe, Dies at 89 — 2019.
6. ↑
7. 1 2
8. ↑  Murray Gell-Mann, Who Peered at Particles and Saw the Universe, Dies at 89(англ.).
9. ↑  Гелл-Манн Марри (Мюрей).  РАН. 16 июни 2017 санҷида шуд.

Адабиёт
-------

* Лауреаты Нобелевской премии. М. 1992;
* Всемирный биографический энциклопедический словарь. М. 1998.

Сарчашма
--------

* Гелл-Манн Марри // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.
**Тухмҷангак, тухмшиканӣ** - дар рӯзҳои иди Рамазон ва иди Қурбон кӯдакон ва наврасон хона ба хона мегарданд ва соҳибхона ба онҳо ҳамчун туҳфаи идона тухм ҳадя мекунанд ва онҳо баъди ин анъанашон дар маркази деҳа ѐ маҳали истиқоматашон ҷамъ омада, тухмҳои гирифтаашонро «ҷанг» меандозанд. Яъне ду тухмро сар ба сар монда якеаш мезанад , агар тухми кадомаш, ки шикаст ҳамон шахс мағлуб дониста шуда, тухмашро медиҳад. Дар Вилояти Суғд, вилояти Хатлон, водии Ҳисор фаъол аст

Эзоҳ
----

1. ↑  Феҳристи миллии намунаҳои мероси фарҳангии ғайримоддӣ./ Пажӯшиҳгоҳи илмӣ-тадқиқотии фарҳанг ва иттилооти Вазорати фарҳанги ҶТ - Душанбе: "Ирфон", 2014, - С. 62
2. ↑  ПИТФИ Феҳристи миллии намунаҳои мероси фарҳангии ғайримоддӣ (пайванди дастнорас)

|  |  |
| --- | --- |
|  | *Ин мақолаи нопурра аз таърих мебошад.Шумо метавонед бо пурра кардани ин ба Википедия кумак кунед.* |
**Абуайюб Сулаймон ибни Абдулмалик** (ар.  سليمان بن عبد الملك ‎; 674—717) — халифаи умавӣ аз хонадони Марвониён (ҳукмронӣ солҳои 715 – 717)

Зиндагинома
-----------

Абуайюб сайъ мекард сиёсати хулафои қаблро идома бидиҳад ва бо ҳамлаи қатъӣ пойтахти Византия – Константинополро тасарруф намояд. Аммо ҳамлаи навбатӣ ҳам натиҷа надод, сипоҳи аъроб ба тавассути лашкари византиягиҳо ва булғорҳо шикаст дода шуд. Дар замони ҳукумати Абуайюб соли футуҳоти Испания, Эрон ва Осиёи Марказӣ идома меёфт. Сипаҳсолори араб Ибни Қутайба тавонист муҳимтарин вилоятҳои Хуросон ва Мовароуннаҳр (Нишопур, Марв, Самарқанд, Бухоро, Хуҷанд, Чоч ва ғайра)-ро забт намояд. Дар ин солҳо ислом дар Синд низ паҳн шуда буд. Саъйи Абуайюб соли барои ба танзим даровардани сиёсати молиётии хилофат чандон муассир набуд. Шӯришҳои зидди аъроб саросари хилофатро фаро гирифтанд. Қутайба хост зидди халифа Абуайюб соли қиём кунад, вале ба тавассути сӯиқасд кушта шуд. Дар маркази хилофат низ ҳаракатҳои зидди халифа Абуайюб соли шиддат ёфтанд. Таърихнигорони исломӣ аз шахсияти Абуайюб соли ба унвони халифаи золим ва худхоҳе ёд кардаанд.

Эзоҳ
----

Сарчашма
--------

* А — Асос. — Д. : СИЭМТ, 2011. — 608 с. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2021, ҷ. 1). — ISBN 978-99947-33-45-3.
**Матлуба Расуловна Бердиева** (23.01.1948, гуз. Қӯшҳавзи ш. Самарқанд) — пизишк, омӯзгор. Пизишки тахассуси олӣ (аз соли 1995). «Аълочии тандурустии Тоҷикистон» (2006).

Зиндагинома
-----------

Факултаи тиббии Университети давлатии Самарқанд ба номи А. Навоиро хатм кардааст (1971). Фаъолияти кориаш аз мудири. Лабор. беморхонаи вилоятии ш. Самарқанд оғоз ёфтааст (1971–74). С. 1974 ба Душанбе омада, мудири Лабор. ташхиси беморхонаи № 5 (1974–90), мудири Лабор. ташхиси беморхонаи ш.-рии № 3 шуда кор кардааст (1990–2016). Ҳамзамон аз соли 1981 – сармутах. хадамоти Лабор. ташхиси Ваз. нигаҳдории тандурустии ҶТ ва аз соли 1999 – муаллими ДТБКТТ будааст. Аз с. 2016 – омӯзгори каф. тиббии Донишгоҳи давлатии тиббии Тоҷикистон ба номи Абӯалӣ Ибни Сино. Таъсисдиҳандаи Лабор. ташхиси клиникӣ-биохимиявии беморхонаҳои № 3, № 5 ва беморхонаи наркологӣ аст. Соли 2017 бо ибтикори ӯ ва бо кумаки ҳукумати Олмон Референт Лаборанти, Маркази назорати сифати ташхиси лабораторӣ кушода шуда, роҳбари он таъйин гардидааст. Хидматҳояш бо чандин Ифтихорномаи Фахрии соҳавӣ қадр карда шудааст.

Эзоҳ
----

1. ↑  Аз асл ба насл. — Душанбе, 2019. — 215 с. (тоҷ.). ISBN 978-99947-958-2-6
**Никола́й Ива́нович Весело́вский** (12 [24] ноябр 1848, Маскав — 12 апрел 1918, Санкт-Петербург) — бостоншинос, муваррих ва шарқшиноси рус. Яке аз муҳаққиқи таърих ва бостоншиносии Осиёи Марказӣ. Профессори Донишгоҳи Петербург (1890). Узви вобастаи АИ императории Санкт-Петербург (1914).

Зиндагинома
-----------

Соли 1869 ба факултаи забонҳои шарқи Донишгоҳи Петербург дохил шуда, бахши арабӣ ва туркии онро соли 1873 хатм намуд. Аз авони донишҷӯӣ таърихи Осиёи Марказиро омӯхта, барои рисолаҳои нахустинаш (соли 1870) соҳиби медали тилои Донишгоҳи Санкт-Петербург гардид. Николай Веселовский дар мавзӯи «Очерки таърихию ҷуғрофии хонии Хева аз давраҳои қадим то замони мо» (1877) рисолаи илмӣ ҳимоя намуда, соҳиби унвони магистр гардид. Баъдан силсилаи мақолаҳои «Сулолаи Манғитиён дар Бухоро» (1878), «Асирони рус дар хониҳои Осиёи Миёна» (1879), «Қабул ва гусели сафирони Осиёи Миёнаи асрҳои 17 ва 18 дар Русия» (1884), «Рамазон дар Самарқанд ва иди Қурбон дар Бухоро» (1888), «Осори робитаҳои дипломатии Руси Маскав бо кишвари Порс» (1890), «Иван Данилович Хохлов — сафири рус дар Порс ва Бухорои асри 17» (1891) ва ғ.-ро навиштааст. Николай Веселовский аз соли 1881 ба ҳайати бостоншиносии императорӣ дохил гардида, соли 1884 барои омӯхтани таъриху маданияти халқҳои Осиёи Марказӣ ба Туркистон омад. Ӯ бо супориши махсуси ҳайати бостоншиносӣ (соли 1885) роҳбари ҳафриёти харобаҳои шаҳристони Афросиёб (дар наздикии Самарқанд) таъйин шуда, осори гуногуни аҳди қадим, аз ҷумла боқимондаи деворҳои хиштиву гилии хонаҳо, чоҳу ҳавзҳои обёрӣ ва ашёи ороиширо пайдо намуд. Николай Веселовский баробари ҳафриёти бостоншиносӣ омӯзиши ёдгориҳои меъмории Самарқандро идома дода, бо гурӯҳи меъморону рассомон тарҳи рангаи масҷиди Бибихонум ва мақбараи Гӯри Мирро ба чоп омода кард. Бо кӯшиши ӯ соли 1905 маҷмӯи маъхазҳо ва расмҳои ёдгориҳои меъмории Самарқанд дар шакли албоми ҷудогона нашр гардид. Ӯ ҳамчунин навиштаҷот ва катибаҳои мунаққаши мақбараи Амир Темурро тафсир кардааст. Николай Веселовский баъдан дар қӯрғонҳои Майкоп ва Солоха ҳафриёт карда, бо боз ёфти мадфани пешвои скифҳо ба тамаддуни Майкоп саҳифаҳои тозаеро афзуд. Николай Веселовский дар поёни умраш қӯрғонҳои Адигейро ҳафр намуда, дафинаеро пайдо намуд, ки таърихи 5-ҳазорсола дорад.

Осор
----

* Мечети Самарканда. СПб. 1905.

Эзоҳ
----

Адабиёт
-------

* Веселовский Николай Иванович / Б. Абдураҳмонов // Боз — Вичкут. — Д. : СИЭМТ, 2014. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 3). — ISBN 978-99947-33-46-0.


|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Большая российская (старая версия)
* Брокгауза и Ефрона
* Малый Брокгауза и Ефрона
* Современной Украины

 |
| 

| Дар феҳристҳои китобшинохтӣ |
| --- |
| 
* GND: 1054792690
* ISNI: 0000 0001 4085 7285
* J9U: 987007408947605171
* LCCN: n84010705
* NKC: jx20110917005
* NTA: 107444550
* NUKAT: n2012112534
* РГБ: 000095347
* SUDOC: 113132751
* VcBA: 495/39410
* VIAF: 176145439
* WorldCat VIAF: 176145439

 |

 |
**Жовандаҳо**, кавшакунандахо (Ruminantia), як гурӯҳ, ҳайвоноти ҷуфтсум. Жовандаҳо ҳайвоноти алафхур буда, меъдаи аксарашон аз 4 қисм — шикамба, ҳазорхона, ширдон ва тур иборат аст. Жовандаҳо хӯроки ҳоидаашонро якбора фуру намебаранд; он аз қисми тӯри меъда бо оруғ ба даҳон баргашта, такроран ҳоида мешавад. Сохти дандони Жовандаҳо барои ҳоида майда кардани хӯроки дурушт мувофиқ аст. Аксари Жовандаҳо шохи хуб доранд. Ангуштони 3-юм ва 4-уми онҳо нағз инкишоф ёфта, ангуштони паҳлуашон кӯтоҳанд (дар баъзеашон барҳам хӯрдаанд). Жовандаҳо дар хоҷагӣ аҳамияти калон до¬ранд. Ба Жовандаҳо гавазн, гов, гӯсфанд, буз ва ғайраҳо мансубанд.

* +
**Пйер Жюл Теофи́л Готйе́** (фр. Pierre Jules Théophile Gautier; 30 август 1811[…], Торб[d] — 23 октябр 1872[…], Нёйӣ-сур-Сен[d], Сена[d]) - адиб, мунаққид ва рӯзноманигори фаронсавӣ.

Зиндагинома
-----------

Теофил Готйе аз саромадони зебошиносӣ (эстетизм)-и Фаронса ба шумор меравад. Дар муқаддимаи романи «Хонум де Мопен» (1835–1836) назари худро дар бораи «ҳунар барои ҳунар» матраҳ кардааст. Ба андешаи ӯ мақсади ягонаи санъаткор инъикос кардани зебоӣ аст. Дар оғози солҳои 1830 Теофил Готйе дар газетаи «Presse» масъули бахши адабиёту нақд буд ва пиромуни чеҳраҳои адабии асрҳои 15–17 мақолаҳо навишт, ки дар маҷмӯаи «Гротескҳо» (1844) гирдоварӣ шуданд. Беҳтарин асари манзуми ӯ «Миноҳо ва нигинҳои манқуш» (1852) аст, ки дар он ормон (идеал)-и «ҳунари ҷовидона» баён ёфтааст. Теофил Готйе муаллифи романҳои «Капитан Фракасс» (1863), «Элдорадо» номи дигараш Фортунио»; 1837, «Достони мумиёӣ» (1858), асарҳои «Таърихи романтизм» (1874, нотамом), «Сафар ба Русия» (1867), новеллаҳо, мақолаҳо ва ғ. мебошад. Эҷодиёти В. Ҳюго ба ӯ таъсир гузоштааст. Дар осори Теофил Готйе Шарқ ва фарҳанги он ҷои босазое дорад. Ӯ мисли дигар шоирони романтики Фаронса ошиқи шеъру ҳунари Машриқзамин буд. Теофил Готйе бо мутолааи «Девони ғарбию шарқӣ»-и Гёте бо ашъори Ҳофизи Шерозӣ ошно шуд. Дар дебочаи маҷмӯаи ашъораш «Миноҳо ва нигинҳои манқуш» аз Низомию Ҳофиз бо эҳтиром ёдоварӣ кардааст. Дар ин асар оҳангу савтҳои шарқӣ ҷойгоҳи намоён доранд. Дар «Хотироти ҳайкалҳои сангин», ки яке аз шеърҳои баланди ин асар аст, манзараҳои дилфиреби Шарқ устодона тавсиф шудаанд. 

Мақолаҳои зиёди Теофил Готйе, ки солҳои 1850–60 дар матбуоти давр интишор ёфтаанд, гувоҳи онанд, ки ӯ аз фарҳангу адаби шарқиён, аз ҷумла форсӣ тоҷикӣ, огоҳии хуб доштааст. Асарҳои парокандаи Теофил Готйе аз ҷониби донишмандони фаронсавӣ гирд оварда шуда, соли 1877 дар ду ҷилд таҳти унвони «Шарқ» чоп шудаанд. Аз ҷумла, ду мақолаи Теофил Готйе «Шеъри форсӣ. Рубоиёти Хайём» ва «Форс» басо ҷолибанд. Мақолаи аввал тақриз ба тарҷумаи фаронсавии рубоиёти Хайём аст, ки соли 1867 чоп шуда буд. Дар мақолаи «Форс» ӯ аз шоирони бузурги форс-тоҷик Фирдавсӣ, Аттор, Саъдӣ, Ҳофиз ва дигарон ёд кардааст.

Эзоҳ
----

1. ↑
2. 1 2 3 4 5 6 7 8  *Великовский С. И.* Краткая литературная энциклопедия (рус.) — М.: Советская энциклопедия, 1962. — Т. 2.
3. 1 2 3 4 5  *Bibliothèque nationale de France* идентификатор BNF (фр.): платформаи додаҳои боз — 2011.
4. 1 2 3  RKDartists (нидерл.)
5. 1 2  Готье Теофиль // Большая советская энциклопедия (рус.): [в 30 т.] / под ред. А. М. Прохоров — 3-е изд. — М.: Советская энциклопедия, 1969.
6. 1 2 3 4   — 1808.
7. 1 2  Национальная библиотека Франции — 1537.
8. ↑

Сарчашма
--------

* Готйе Теофил // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 4). — ISBN 978-99947-33-77-4.

**Lua error in Модул:External\_links at line 153: attempt to call field 'getWikidataRefHtml' (a nil value).**
**Теодо́р Дра́йзер** (*Theodore Herman Albert Dreiser*; 27 август 1871[…], Terre Haute[d], Индиана — 28 декабр 1945[…], Ҳолливуд, Калифорния) — нависандаи амрикоӣ.

Зиндагинома
-----------

Теодор Драйзер 27 августи соли 1871 дар шаҳраки Терре Хоти штати Индианаи Иёлоти Муттахидаи Амрико дар оилаи коргар ба дунё омадааст. Падари ӯ Чон Паул Драйзер аз руи ихтисос бофанда буда, бо амри такдир соли 1844 аз Германия ба Амрико хичрат кардааст. Хичрати ӯ чунонки мухаккикон кайд мекунанд, аввалан аз хидмати харби рахо ёфтан ва сониян бо мақсади бой шудан рух додаст. Дар ибтидо воқеан корҳои ӯ барор гирифта, даромади хубе ба даст меорад. Муттасифона он дер давом намекунад. Ҳангоми таваллуди Теодор, чи хеле нокидони осори нависанда хабар медиханд. Зиндагии ин оила ру ба таназул оварда, хатто лаъхзаҳои зиёди фочиа ба ин оила тахдид намудааст. Чунин лахзаҳои душвори зиндагии оилавиро нависанда дар китоби тарчумаи холи худ"Шафак>> (1931) ба хотир оварда навиштасст, ки <<ах хотироти манн рӯзҳои хунуки пурдахшат хеч гоҳ фаромуш намешавад. Хуроки бисёр кам- он хам бошад, танҳо картошкабирён, баъзан шавла. Бисёр авкт гурусна будам".

То синни 16\_солаги Драизер барои ба Чикаго рафта, савод омухтан ба корҳои хархела машгул шуда, каме маблаг чамь меоварад. Ин орзуи ӯ соли 1889 чомаи амал пушид. Бо маслихату тавсияи яке аз муаллимаҳои шинос Драизер соли 1889 ба донишгои шаҳри Блумингтон дохл мещавад, вале зиндагии сахти Амрикои онрӯза уро мачбур намуд, ки баьди як соли таҳсил онро тарк намуда, аз паи паидо кардани ризку рӯзи шавад. У ҳангоми таҳсил бисер мутолиа менамуд, бо осори нависандагони Ғарб ва рус ошнои паидо кард. Махсусан асарҳои Лев Толстои дар ҷаҳонбинию такдири минбаьдаи Драизер таьсири амике гузоштааст.

Ҳамин андешахо, яьне ташнаи навиштану шуҳратёр гардидан Драизерро ба рӯзнома овард. Солхои1892\_1895 ӯ чун мухбири рӯзномаҳои Чикаго,Сент\_Луис,Толедо,Питсбург,Филаделфия,Ню\_Иорк хамкори мекунад. Хабару маколаҳои ӯ паиваста дар бораи вокеаҳои рӯз садамаи поезду киштихо, вохури бо одамони машҳур, маколахо аз хаети театру мусики, оид ба корпартоии трамваичиен ва гаира чоп шуд. Драизер 28\_декабри соли 1945 дар шаҳри Холливуд аз олам гузаштааст.

Эзоҳ
----

1. 1 2 3 4 5 6 7 8  Краткая литературная энциклопедия (рус.) — М.: Советская энциклопедия, 1962. — Т. 2.
2. 1 2 3 4 5  *Bibliothèque nationale de France* идентификатор BNF (фр.): платформаи додаҳои боз — 2011.
3. 1 2  Encyclopædia Britannica (ингл.)
4. 1 2 3 4 5 6  Драйзер Теодор // Большая советская энциклопедия (рус.): [в 30 т.] / под ред. А. М. Прохоров — 3-е изд. — М.: Советская энциклопедия, 1969.

**Lua error in Модул:External\_links at line 153: attempt to call field 'getWikidataRefHtml' (a nil value).**
**Малик Ваҷдии Қумӣ** (форсӣ: ‎; асри 17) — шоири эронӣ.

Мувофиқи маълумоти «Тазкирату-ш-шуаро»-и Мутрибӣ ин шоир аз ш. Қуми Эрон буда, бо номи Малики Қумӣ низ шуҳрат доштааст. Гуфтораш латиф ва ашъораш матин будааст. Ӯ ба ғайр аз ғазалҳо, рубоиёт ва дигар анвои шеър, маснавие бо номи «Санаму Бараҳман» навиштааст. Рубоии зерин аз ӯст:

> Бар тунги шакар мӯрча раҳ хоҳад кард,   
> 
> Бар лола бунафша такягаҳ хоҳад кард.   
> 
> Аз оташи рухсори ту хоҳад бархост,   
> 
> Дуде, ки ҳазор дил сияҳ хоҳад кард. 
> 
>

Эзоҳ
----

Адабиёт
-------

* Ваҷдии Қумӣ / У. Каримов // Боз — Вичкут. — Д. : СИЭМТ, 2014. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 3). — ISBN 978-99947-33-46-0.
**Ассотсиатсияи Кореягиҳои Шӯравии Тоҷикистон** — ташкилоти ҷамъиятии кореягиҳои муқими Тоҷикистон. Январи 1990 дар шаҳри Душанбе таъсис ёфтааст. 1700 нафар кореягии Тоҷикистонро муттаҳид мекунад. Ассотсиатсия дар вил. Суғд, шаҳрҳои Душанбе, Қӯрғонтеппа, Ноҳияи Турсунзода, Ҷалолуддини Румӣ ва Шаҳритус ташкилотҳои ибтидоӣ дорад. Мақсади асосии Ассотсиатсия: эҳё ва нигаҳдошти фарҳангу забони миллӣ, дастгирии ҳуқуқӣ ва маънавии ин ҷамъият; таъмини таҳаммулпазирӣ, гуногунфарҳангӣ ва ҳамоҳангсозии муносибатҳои миллӣ дар Тоҷикистон. Барои пешбурди фаъолият, дастрас намудани маводди нашрию иттилоотӣ, китобҳои дарсӣ ва гирифтани ёрии моддӣ бо ватани таърихии хеш робита барқарор кардааст. Асосгузор ва раиси раёсати Ассотсиатсия Ким В. М. узви Шӯрои ҷамъиятии назди Президенти ҶТ мебошад.

Эзоҳ
----

Адабиёт
-------

* Асос — Боз. — Д. : СИЭМТ, 2013. — 664 с. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.

```
/ М. Шарифзода.
```
**АССИМИЛЯТСИЯ**, ***идғом***, дар забоншиносӣ, монандшавии яке аз овозҳо (фонемаҳо) ба овоз (фонема)-и дигар дар ҷараёни нутқ. Ин ҳодиса дар натиҷаи мутобиқати овозҳои ҳамнишин ба амал меояд. Масалан: танбӯр – тамбӯр, мазкур – маскур, изҳорот – исҳорот, ибтидо – иптидо ва ғайра Овозҳои ҳамнишин (ҳамсадоҳо) аз рӯйи чор хусусият: кори садопардаҳо, кори узви фаъол (ё махраҷи овозсозӣ), тарзи тавлид ва аз рӯйи иштироки резонаторҳо ба ҳам монанд мешаванд. Ассимилятсияро вобаста ба дараҷаи монандшавии овозҳо ба ду гурӯҳ: пурра ва нопурра ҷудо мекунанд. Ассимилятсияи пурра дар мавриди ҳамнишинии овозҳои ҳамъузв амалӣ мегардад ва дар ин маврид як овоз овози дигарро пурра ба худ монанд мегардонад: садто – сатто, бадтар – баттар ва ғайра. Дар ассимилятсияи нопурра як овоз ба овози дигар қис­ман (аз ҷиҳати ҷарангнокӣ, беҷарангӣ, артикулятсионӣ) монанд мешавад: чанбар – чамбар, обанбор – обамбор, хубтар – хуптар, вазнин – вазмин ва ғайра Вобаста ба самт ассимилятсияро ба ду гурӯҳ тақсим менамоянд: пешрав (прогрессивӣ) ва пасрав (регрессивӣ). Ассимилятсияи овози баъдинаро ба овози пешина ассимилятсияи пешрав (қасд – қаст, тасдиқ – тастиқ) меноманд, ки ин навъи монандшавӣ ба забони тоҷикӣ хос нест. Ассимилятсияи овози пешина ба баъдинаро (санбӯса – самбӯса, ибтидо – иптидо, изҳорот – исҳорот, якшанбе – якшамбе) ассимилятсияи пасрав меноманд.

Адабиёт
-------

* Асос — Боз. — Д. : СИЭМТ, 2013. — 664 с. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.

* Луғати терминҳои забоншиносӣ.Душанбе, 1983;
* Хаскашев Т. Фонетикаи забони адабии ҳозираи тоҷик. Душанбе, 1984;
* Т. Хаскашев, С. Қурбонов. Грамматикаи забони адабии ҳозираи тоҷик. Душанбе, 1985.
**Ассотсиатсия** — дар равоншиносӣ (психология) робитаест, ки дар шароити муайян байни ду ва бештар унсури фаъолияти рӯҳӣ (эҳсосот, идрок, тасаввурот, фикр ва ғайра) ба вуҷуд меояд; таъсири ин робита аз он иборат аст, ки пайдоиши як узви ассотсиатсия боиси пайдо гардидани узви дигари он мешавад. Арасту ассотсиатсияро ба се гурӯҳ ҷудо мекунад: ассотсиатсияи муштарак (дар фазо ва вақт), ассотсиатсияи шабоҳат (масалан, заврақ — киштӣ), ассотсиатсияи тафовут (масалан, туруш — ширин). Рефлекси шартие, ки И. В. Павлов кашф намудааст, асоси псиҳофизиологияи ассотсиатсияро ташкил медиҳад.

Адабиёт
-------

* Ассотсиатсия / М. Давлатов // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.

* Краткий психологический словарь. Москва, 1984.
* Луғати мухтасари истилоҳоти педагогика. Душанбе, 1988.
**Ведаҳо** (санскр. वेद, véda — «дониш», «донистан») — маҷмӯи матнҳои қадими дар ҳазораи 2 то садаи VI то м. ба забони ҳиндии қадим (ведоӣ) таълифшуда, ки дар ташаккули афкори ақлгароёнаи Ҳинди Бостон нақши муҳим доштанд.

То ба имрӯз чаҳор Веда омада расидааст: Ригведа (ҳангоми маросимҳои мазҳабӣ ҳамчун сурудҳои ситоишӣ хонда мешуданд), Атҳара Веда (дониши қоидаҳои сеҳру ҷоду барои мубориза бо қувваҳои шар, ки аз лиҳози мазмуну мундариҷа авроди сеҳрангез, афсун ва як силсила дастуроти тиббиро дар бар мегирад ва моҳиятан аз чандгонапарастӣ дарак медиҳад), Самаведа (дониши оҳангҳо ва овозу сурудҳои махсуси маросимҳои динӣ ва ашъори мунтахаби иқтибосшуда аз Ригведа, ки дар маросимҳои истеъмоли нӯшобаи мастиовару нишотбахши Саома ё Ҳаома хонда мешуданд), Яҷурведа (дониши ҳамаи дуоҳо ва оёти рамзию диниву ирфонӣ).

Марҳилаи охирини инкишофи Ведаҳоро веданта ташкил медиҳад. Дар инкишофи афкори Ҳинди Бостон қисматҳои фалсафии Ригведа (мандали 10-ум) доир ба воҳид, офариниши олам, пуруша, ҳарорати кайҳонӣ ва Упанишадҳо (фарогири масоили марбут ба браҳман, атман, рита, сатя, дҳарма, карма, мокша, матолиби илоҳиёт, кайҳоншиносӣ, охиратшиносӣ ва ғайра) мусоидат намуданд. Хусусан таълимоти Упанишадҳо роҷеъ ба рӯҳи ҷаҳонӣ, назарияи сабабият ва таносух дар таърихи афкори маънавии Ҳинди Қадим нақши муҳим дошт. Шаш мактаби динию фалсафӣ, аз ҷумла буддоияву ҷайния, ки нуфузи олии Ведаҳоро эътироф намекарданд, аз В. маншаъ гирифтаанд. Ведаҳо манбаи пурарзиши ташаккули афкори маънавии давраҳои баъдӣ ба шумор рафта, барои омӯзиши таърихи иҷтимоию иқтисодӣ ва фарҳангии Ҳинди Қадим аҳаммияти калон дорад.

Эзоҳ
----

Адабиёт
-------

* Ҳазратқулов М. Ориёиҳо ва тамаддуни ориёӣ. Д. 2006;
* Радхакришнан С. Индийская философия. Т. 1. М. 1956;
* Степанянц М. Т. Восточная философия. М. 2001;
* جلال الدین آشتیانی. گنوستیسزم و مستیسزم. مذاهب هندی. جلد ٣. ویدها. تهران، ١٣٧٦ ه. ش.

Адабиёт
-------

* Ведаҳо / М. Ҳазратқулов // Боз — Вичкут. — Д. : СИЭМТ, 2014. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 3). — ISBN 978-99947-33-46-0.


|  |  |
| --- | --- |
| ⚙️  Гузариш ба унсури Викидода  Вебгоҳҳои мавзӯъӣ | 
* Open Directory Project

 |
| Фарҳангҳо ва донишномаҳо | 
* Большая китайская
* Большая норвежская
* Большая российская (старая версия)
* Большая российская (научно-образовательный портал)
* Брокгауза и Ефрона
* Кругосвет
* Малый Брокгауза и Ефрона
* Православная
* Хорватская
* Britannica (онлайн)
* Catholic (1997—…)
* TDV İslam Ansiklopedisi
* Universalis

 |
| 

| Дар феҳристҳои китобшинохтӣ |
| --- |
| 
* BNF: 13319318c
* J9U: 987007286505805171
* LCCN: sh85142464, n80009843
* NDL: 00560570
* NKC: ph116670
* SUDOC: 028293797
* VIAF: 178615580
* WorldCat VIAF: 178615580

 |

 |
**Ваҳҳоб Воҳидов** (зод. 11 июни 1940, деҳаи Пӯлодони ноҳияи Конибодом) — иқтисоддон, доктори илмҳои иқтисод (2009), профессор (2010), Корманди шоистаи Тоҷикистон (1995), узви вобастаи Академияи байналмилалии муҳандисӣ (2004), узви пайвастаи Академияи муҳандисии Ҷумҳурии Тоҷикистон (2010).

Зиндагинома
-----------

Хатмкардаи УДТ (ҳоло ДДМТ; 1961). Баъди хатми донишгоҳ то соли 1991 дар вазифаҳои гуногуни комсомолию ҳизбӣ фаъолият намудааст. Вазири кишоварзии Ҷумҳурии Тоҷикистон (1991-92), раиси Ассотсиатсияи илмию истеҳсолии «Тоҷикдеҳоткимиё» (1993—2001), мудири шуъбаи сиёсати аграрии Институти таҳқиқоти иқтисодии Вазорати рушди иқтисод ва саноати Ҷумҳурии Тоҷикистон (2001-10), ҳамзамон мушовири вазири рушди иқтсод ва савдои Ҷумҳурии Тоҷикистон (2001-08) буд. Аз соли 2008 ходими пешбари Институти иқтисодиёти кишоварзии АИК Тоҷикистон, дотсент, профессори кафедраҳои ДМТ, ДДТТ ва мудири кафедраи идораи давлатӣ ва маҳаллии Донишкадаи иқтисодии Тоҷикистон.

Фаъолияти илмӣ
--------------

Оид ба рушди иқтисоди кишоварзӣ, аз ҷумла пахтакорӣ, комплекси агросаноатӣ, барномаи озуқаворӣ ва ғ. беш аз 200 таълифот дорад. Вакили мардумии Шӯрои Олии ҶШС Тоҷикистон (ду даъват) ва Шӯрои Олии ИҶ ШС.

Ҷоизаҳо
-------

Ба орденҳои Байрақи Сурхи Меҳнат, «Нишони Фахрӣ», Грамотаҳои Фахрии Шӯрои Олии ҶШС Тоҷикистон сарфароз гардидааст.

Осор
----

* Модель аграрной экономики Таджикистана в XXI веке. Д. 2004;
* Актуальные проблемы развития хлопководства в Таджикистане. Д. 2007;
* Таджикистан: проблемы модернизации сельского хозяйства. Д. 2007;
* Агропромышленный комплекс Таджикистана. Д. 2008.

Сарчашма
--------

* Воҳидов Ваҳҳоб / М. Диловаров // Энсиклопедияи Миллии Тоҷик : [тахм. 25 ҷ.] / сармуҳаррир  А. Қурбонов. — Д. : СИЭМТ, 2011—2020.
**Ваҷҳии Курд** (форсӣ: وجهی کرد‎) — шоири форс-тоҷик (асри 16).

Дар Шероз зиндагӣ ва эҷод намудааст. Шоири хуштабъ буд, ҳазлу мутояба ва базлагӯиро меписандид. Аз анвои шеър бештар ба рубоӣ, (мазмуни ирфонӣ) майл доштааст. Намунаҳои ашъораш (рубоиҳояш) дар «Арафоту-л-ошиқин»-и Тақиуддини Авҳадӣ омадаанд. Рубоии зерин аз ӯст:

> Дӣ пири муғон оташи суҳбат афрӯхт,  
> 
> Имони маро диду дилаш бар ман сӯхт.  
> 
> Аз хирқаи куфр руқъаворе бишкофт,  
> 
> Оварду бар остини имонам дӯхт.
> 
>

Эзоҳ
----

Адабиёт
-------

* Ваҷҳии Курд / С. Ализода // Боз — Вичкут. — Д. : СИЭМТ, 2014. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 3). — ISBN 978-99947-33-46-0.
**Ваҳҳоб Бобоҷонов** (*Бобоҷонов Ваҳҳоб Акбарович*; тав. 10 июли 1945, Панҷакент) — зистшинос, доктори илмҳои биология (1991), профессор (1993).

Зиндагинома
-----------

Хатмкардаи ДМТ (1967). Баъди таҳсил дар аспирантура (1967—1970) ходими илмӣ ва мудири лаб. Институти физиология ва биофизикаи рустаниҳои АИ ҶТ буд (1970—1991). Муовини директори лаб. биотехнологияи Институти хоҷагии қишлоқи Тоҷикистон (1991—1992), профессор ва мудири кафедраи ботаникаи ДДТ (1993—2005), ходими пешбари илмии Институти физиологияи рустанӣ ва генетикаи АИ ҶТ (2005—2006). Аз соли 2007 профессори кафедраи пахтакорӣ, генетика, селексия ва тухмипарварии ДАТ.

Фаъолияти илмӣ
--------------

Мавзӯъи пажӯҳишҳои Ваҳҳоб Бобоҷонов олами набототи ҷумҳурӣ, зироати ғалладона, рустаниҳои хӯроки чорво ва ғайра мебошанд. Ваҳҳоб Бобоҷонов муаллифи чор навъи тритикале ва як навъи гандум аст. Зиёда аз 300 таълифоти илмӣ дорад.

Ҷоизаву орденҳо
---------------

Бо медалҳои «Барои меҳнати шоён» (1986), «Намоишгоҳи комёбиҳои хоҷагии халқи СССР» (1985, 1986, 1987) сарфароз гардидааст.

Осор
----

* Тритикале, создание и перспективы использования. Минск, 1986;
* Наслият ва ҳосил. Д. 1989; Фотосинтетический аппарат и селекция тритикале. Минск, 1991;
* Экология мутантов гороха. Д. 1993;
* Омӯзиши табиати Тоҷикистон. Д. 1995;
* Сайри олами зинда. Д. 1997; Ҳифзи генофонд, Д. 1998;
* Экологический подход к селекции растений. СПб, 2002; Ботаника (2 қисм), Д. 2009, 2011;
* Таҳлили генетикӣ. Д. 2010.

Эзоҳ
----

Сарчашма
--------

* Бобоҷонов Ваҳҳоб Акбарович // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.
**Билли Блэнкс** (англ. Billi Blanks, тав. 1 сентябри 1955, шаҳри Эр, Панселвания) — варзишгар ва ҳунарпешаи амрикоӣ, мураббии дараҷаи байналмилалӣ, дорандаи камарбанди сиёҳи дараҷаи ҳафтум дар таэквондо, ҳафт карат чемпиони ҷаҳон оид ба карате, дорандаи камарбандҳои сиёҳ дар панҷ намуди ҳунарҳои размӣ.

Нахустин касест, ки ба гирифтани унвони Amateur Athletic Union Champion (1975) муваффақ гаштааст. Дар чемпионати Иттиҳоди варзишӣ миёни ғайрикасбиён панҷ маротиба пирӯз шуд. Солҳои 80 садаи XX капитани дастаи Олимпии каратеи ИМА буд ва ин даста дар мусобиқаҳои мухталифи ҷаҳонӣ 36 медали тило ба даст овард. Аз соли 1986 ба кино ҷалб шуда, дар 40 филми бадеӣ нақш офаридааст; ӯ меҳвари аслии саҳнаҳои размӣ буд. Дар филмҳои «Шердил» (1990), «Чанголи уқоб» (1992), «Пулиси соли дуҳазорум» (1993), «Сангдил ва кушанда» (1995), «Тавозуни қувва» (1996), «Мелроуз Плэйс» (силсилафилм, 1992–99), «Бузургустоди амрикоӣ» (2008) ва ғ. нақши асосиро бозидааст.

Эзоҳ
----

1. ↑  ČSFD (чеш.) — 2001.

Сарчашма
--------

* Билли Блэнкс // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2021, ҷ. 2). — ISBN 978-99947-33-52-4.


|  |  |
| --- | --- |
| ⚙️  Гузариш ба унсури Викидода  Вебгоҳҳои мавзӯъӣ | 
* Всемирные игры
* AllMovie
* Česko-Slovenská filmová databáze
* Бонки Иттилоотии Интернетии Филмҳо

 |
| Фарҳангҳо ва донишномаҳо | 
* Notable Names Database

 |
| 

| Дар феҳристҳои китобшинохтӣ |
| --- |
| 
* BNF: 140409915
* ISNI: 0000 0003 6337 765X
* LCCN: no99033823
* NLP: A12865588
* NTA: 194987523
* NUKAT: n2009167086
* VIAF: 226409785
* WorldCat VIAF: 226409785

 |

 |
**Абдураҳмон Қодирӣ** – ходими давлатӣ, собиқ Раиси вилояти Суғд (2014-2018)

Зиндагинома
-----------

Абдураҳмон Қодирӣ 25 июни соли 1953 дар ноҳияи Бобоҷон Ғафурови вилояти Суғд таваллуд шудааст. Маълумоташ олӣ, соли 1975 Донишгоҳи аграрии Тоҷикистонро бо ихтисоси аграноми олим-иқтисодчӣ хатм кардааст.
Фаъолияти кориашро соли 1975 ба сифати иқтисодчии колхози ба номи С. Ӯрунхоҷаеви ноҳияи Бобоҷон Ғафуров оғоз намуда, солҳои 1976 – 1979 Сариқтисодчии шуъбаи банақшагирӣ ва молиявии Управленияи хоҷагии кишлоқи вилояти Ленинобод, 1979-1980 ба ҳайси ёрдамчии муовини Раиси комиҷроияи вилояти Суғд кор кардааст.
Солҳои 1980-1983 сардори шуъбаи банақшагирӣ-молиявии Управленияи хоҷагии қишлоқи вилоят, 1983-1985 ҷонишини сардори Управленияи хоҷагии қишлоқи вилоят, 1985-1988 мудири шуъбаи кишоварзии Кумитаи Партиявии Хуҷандии Партияи Коммунистии Тоҷикистон, 1988-1993 Омири кулли Агрокомбинати «Хуҷанд»-и ноҳияи Хуҷанд, 1993-1995 муовини якуми раиси ноҳияи Бобоҷон Ғафуров фаъолият бурдааст. Солҳои 1995-1996 муовини сардори Управленияи хоҷагии қишлоқи вилоят буд.
Солҳои 1996-2002 дар вазифаҳои муовини Раиси вилоят, солҳои 2002-2004 дар вазифаи муовини якуми Раиси вилояти Суғд ва солҳои 2004-2006 дар вазифаи раиси ноҳияи Зафаробод кор кардааст.
Соли 2006 Вазири кишоварзӣ ва ҳифзи табиати Ҷумҳурии Тоҷикистон таъйин гардида, то соли 2008 дар ҳамин вазифа кор кардааст. Аз соли 2008 то 2014 дар мансаби муовини якуми Раиси вилояти Хатлон фаъолият бурдааст.

Бо Фармони Президенти Ҷумҳурии Тоҷикистон аз 23 ноябри соли 2013 иҷрокунандаи вазифаи Раиси вилояти Суғд таъйин гардид. Аз 15 феврали соли 2014 то 13 январи соли 2018 дар мақоми раиси вилояти Суғд кор кард. Cобиқ раиси вилояти Суғд, 18.04.2018 роҳбари институти зироаткорӣ дар вилояти Суғд таъйин шудааст.
Оиладор, соҳиби 4 фарзанд мебошад.

Ҷоизаҳо
-------

Барои фаъолияти кориаш бо ҷоизаҳои давлатии ордени «Шараф» дараҷаи 1 ва бо медали ҷашнии «10 солагии Иҷлосияи 16-уми Шӯрои Олии Ҷумҳурии Тоҷикистон» сарфароз гардонида шудааст.

Пайвандҳо
---------

* Сомонаи Расмии Президенти Ҷумҳурии Тоҷикистон

1. ↑  МАНСАБИ НАВИ РАИСИ СОБИҚИ ВИЛОЯТИ СУҒД. 22 апрели 2018 санҷида шуд. Баргирифта аз сарчашмаи аввал 26 ноябри 2018.
|  |
| --- |
| ← **феврал** → |
| Дш | Сш | Чш | Пш | Ҷм | Шн | Яш |
|   |   | 1 | 2 | 3 | 4 | 5 |
| 6 | 7 | 8 | 9 | 10 | 11 | 12 |
| 13 | 14 | 15 | 16 | 17 | 18 | 19 |
| 20 | 21 | 22 | 23 | 24 | 25 | 26 |
| 27 | 28 |   |   |   |   |   |
| с. 2023 |

**13 феврал** — 44-умин рӯзи сол дар тақвими григорӣ.
То поёни сол 321 рӯз (322 рӯз дар солҳои кабиса) боқӣ мемонад.

Ҷашнҳо
------

*Бознигаред: Гурӯҳ:Ҷашнҳои 13 феврал*

* СММ — Рӯзи ҷаҳонии радио.

### Миллӣ

### Динӣ

Рӯйдодҳо
--------

*Бознигаред: Гурӯҳ:Рӯйдодҳои 13 феврал*

Зодрӯзҳо
--------

*Бознигаред: Гурӯҳ:Зодагони 13 феврал*

* 1929 — Ислом Абдусаломов, доктори илми биологӣ, академики АИ Тоҷикистон.
* 1954 — Эркин Раҳмонов, доктори илми тиб, профессор.

Даргузаштҳо
-----------

*Бознигаред: Гурӯҳ:Даргузаштагони 13 феврал*

* 1967 — Фурӯғи Фаррухзод, шоири номдори муосири Эрон.
* 2009 — Саидмуъмин Раҳимов, куштигири шӯравӣ ва тоҷик. Қаҳрамони сабои ҷаҳон (1975).

Тақвими мардумӣ
---------------

**(21 Январ — 19 Феврал)** — **Далв** яке аз бурҷҳои дувоздаҳгона аст ва баробар бо моҳи Баҳман дар Гоҳшумори Эронӣ аст.

ДалвДалв

Нигаред низ
-----------

|  |
| --- |
| **Дарахти гурӯҳҳо** *(боб):*
  13 феврал |

Эзоҳ
----

1. ↑  День радио пройдёт 13 февраля.(рус.)

Пайвандҳо
---------

* Бойгонӣ шудааст 21 июли 2006  сол.
* 
* BBC On this day, 13.02
Ин вожа дигар маъноҳо низ дорад, Ҳокимият (мазмунҳо)-ро бубинед.
**Ҳокимияти давлатӣ** — воситаи асосии амалӣ гардонидани ҳокимияти давлатӣ фаъолияти мураттаби мақомоти давлатӣ буда, маҳз ба воситаи онҳо халқ ҳокимияти давлатии ба ӯ тааллуқдоштаро ба амал мебарорад.

Ҳокимияти давлатӣ барои мӯътадилгардонии ҳаёту фаъолияти ҷомеа, татбиқ ва ҳифзи ҳуқуқу озодии инсон ва шаҳрванд зарур аст. Табиати ҳуқуқии ҳокимияти давлатӣ дар моддаи 6 Конститутсияи ҶТ муайян карда шудааст - дар Тоҷикистон халқ баёнгари соҳибихтиёрӣ ва сарчашмаи ягонаи ҳокнмияти давлатӣ буда, онро бевосита ва ё ба воситаи вакилони худ амалӣ мегардонад. Тибқи моддаи 9 Конститутсияи ҶТ ҳокимияти давлатӣ дар асоси таҷзияи он ба ҳокимияти қонунбарор, ҳокимияти иҷроия ва суд амалӣ мегардад.

Нигаред низ
-----------

* Ҳокимияти сиёсӣ

Эзоҳ
----

1. ↑  Фарҳанги истилоҳоти ҳуқуқ / Зери таҳрири Маҳмудов М.А. - Душанбе: ЭР-граф, 2009. - C. 510
***The Misfit of Demon King Academy: History's Strongest Demon King Reincarnates and Goes to School with His Descendants*** (ҷопонӣ: 魔王学院の不適合者　〜史上最強の魔王の始祖、転生して子孫たちの学校へ通う〜 *мао: гакуин но футэкиго:ся сидзё: сайкё: но мао: но сисо, тэнсэй ситэ сисонтати но гакко: э каё:*, «Бетолеъи академияи шоҳи девҳо: пурқувваттарин дар таърих шоҳи девон аз нав тавааллуд мешавад ва ба мактаб ҳамроҳи наслҳои ояндаи худ меравад»), бисёр вақт то ***The Misfit of Demon King Academy*** (魔王学院の不適合者, *мао: гакуин но футэкиго:ся*?) ихтисор мешавад — ранобэ, ки онро Сю навишта ва Ёсиморо Сидзума кашидааст. Аз соли 2017 дар сомонаи Shōsetsuka ni Narō нашр мешавад. Аз марти 2018 нашриёти ASCII Media Works зери номи *Dengeki Bunko* нашр мекунад.

Ранобэ ба таври манга бо муалллифии Каяхарука, дартшакли рақамӣ аз моҳи июли 2018 то 2021 мебаромад. Аз моҳи июл то сентябри соли 2020 анимеи ҳамноми сохти студияи Silver Link бароварда шуд. 

6 марти соли 2021 хабар дар бораи фасли 2-юми аниме баромад.

Эзоҳ
----